Eino Kuusi

Eino Akseli Kuusi (18. veebruar 1880 Helsingi – 26. aprill 1936 Helsingi) oli soome sotsiaalpoliitika teadlane ja riigiametnik.

Eino Kuusi kaitses 1915. aastal filosoofiadoktori kraadi väitekirjaga talvetöötusest. 1922. aastal oli ta Aimo Kaarlo Cajanderi 1. valitsuses sotsiaalminister.

Aastatel 1928–1931 töötas Eino Kuusi Tartu Ülikooli praktilise poliitilise ökonoomia professorina. Tartus töötamise perioodil oli ta Akadeemilise Majandusteaduse Seltsi esimees, ta aitas kaasa Soome-Eesti suhete arendamisele.Postimees. Tartu, 27.05.1936, nr. 142, lk. 5

Temalt on eesti keeles ilmunud kaks publikatsiooni:
 Praktiline majandus (ökonoomiline) poliitika, prof. Kuusi järgi. Tartu:  Chr. Jürgens, 1929E-kataloog ESTER
 Alkoholiküsimus majandusliku küsimusena: 2 loengut ülemaalisel karskuskursusel Tartus, jaanuaris 1929. Tartu: Eesti Karskusliit, 1929E-kataloog ESTER

Eino Kuusit peetakse sotsiaalpoliitika teadusliku käsitluse teerajajaks Soomes, tal oli oluline mõju ka sotsiaalpoliitika õppesuuna kujunemisele.Biografiakeskus. Kuusi, Eino (1880–1936)

1931. aastal avaldas ta esimese soomekeelse sotsiaalpoliitika õpiku, kirjeldades seal sotsiaalpoliitika mõistet, eesmärke ja tegevusvälja.

Aastatel 1932–1935 oli ta Tampere Ülikooli eelkäija, Ühiskondliku Kõrgkooli rektor ja sotsiaalpoliitika õpetaja.Tampereen yliopiston rehtorit ja kanslerit

Ta on maetud Helsingi Hietaniemi kalmistule.

Viited

Välislingid
 Jüri Kõre. Alkoholiprobleem ei ole vaid majandusküsimus. Tartu Postimees. 21.09.2007

Kategooria:Soome teadlased
Kategooria:Tartu Ülikooli professorid
Kategooria:Hietaniemi kalmistule maetud
Kategooria:Sündinud 1880
Kategooria:Surnud 1936